Ons toets: Romerige potloodblosser vir die lente | SARIE
Ons toets: Romerige potloodblosser vir die lente	deur admin
Grimeerpotlode vir jou oë en lippe is al ’n ruk lank gewild en deesdae maak al hoe meer blossers ook hul verskyning in potloodvorm. Ek was opgewonde om een van dié potloodblossers, die Smashbox L.A. Lights Blendable Lip & Cheek Color in Silver Lake Sunset (R320), uit te probeer. Eerstens is dié produk gerieflik en vinnig om te gebruik. Ek trek met die potloodblosser ’n lyn van die appel van my wange skuins opwaarts tot onder my slape. Daarna gebruik ek die sponsie aan die agterkant van die produk om met ligte sirkelbewegings die formule in te skakeer (jy kan dit ook met jou wys- en middelvinger doen). Dit maak dié blos ideaal vir haastige oggende of vir wanneer jy reis. Die romerige tekstuur gly maklik oor my wange en danksy fyn glinsterende deeltjies in die formule lyk my wange douerig (dewy) en stralend. Jy kan dit ook op jou lippe aanwend sonder dat die formule jou lippe uitdroog. Ek het net gevind dat ek die kleur in die middel van die dag weer moet opknap omdat die roomformule nie so lank soos ’n poeierformule hou nie.
Smashbox L.A. Lights Blendable Lip & Cheek Color in Silver Lake Sunset
Nóg grimeerprodukte vir jou getoets:
Onderlaag wat bevog
Basislaag (primer) vir olierige vel
Maskara wat volume gee